b"\n_START_ARTICLE_\nGojmir Le\xc5\xa1njak\n_START_SECTION_\nKariera\n_START_PARAGRAPH_\nGojmir Le\xc5\xa1njak je z igralsko kariero pri\xc4\x8del leta 1984 z igranjem v filmu Ljubezen, leta 1985 pa jo je nadaljeval z deli, kot so Butnskala in Na\xc5\xa1 \xc4\x8dlovek. Leta 1987 je igral v Ljubezen nam je vsem v pogubo, leta 1988 v Trinajstica, P.S. - Post Scriptum in Odpadnik, leta 1989 pa v Veter v mre\xc5\xbei in Nekdo drug. Leta 1990 igra v Do konca in naprej, leta 1991 v Babica gre na jug, \xc4\x8caruga, Parizi - Istra in Sr\xc4\x8dna dama, leta 1992 pa v Oko za oko. Leta 1993 se pojavi v Ko zaprem o\xc4\x8di, leta 1995 v Radio.doc, Rabljeva freska, Carmen, leta 1998 pa v Socializacija bika?. Leta 2000 ga lahko vidimo v Naj ostane med nami, leta 2004 v \xc5\xbdelim vse, leta 2005 pa v Na\xc5\xa1a mala klinika. Sodeloval je tudi pri snemanju hrva\xc5\xa1ke verzije Na\xc5\xa1e male klinike, kjer je v epizodi Krsta i drugi problemi igral Sergeja Sergejevi\xc4\x8da Vladimirova. Leta 2009 je imel eno izmed glavnih vlog v kratkem filmu Trst je na\xc5\xa1!. Od leta 2007 vodi izobra\xc5\xbeevalno-igrano tv oddajo o glasbi Muzikajeto, 2015 je bil \xc5\xbeirant 2. sezone oddaje Znan obraz ima svoj glas in voditelj kuharske oddaje \xc4\x8carokuhinja pri atu._NEWLINE_V letih 1988, 1991\xe2\x80\x931996 - je nastopal v Slovenskem stalnem gledali\xc5\xa1\xc4\x8du v Trstu._NEWLINE_Od leta 2001 do oktobra 2011 je bil direktor Kosovelovega Doma Se\xc5\xbeana._NEWLINE_Leta 2004 je soustanovil kontroverzno politi\xc4\x8dno dru\xc5\xa1tvo Forum 21._NEWLINE_Na lokalnih volitvah 2010 je neuspe\xc5\xa1no kandidiral za \xc5\xbeupana Komna, dosegel je drugo mesto z zgolj 36 glasov razlike do zmagovalca._NEWLINE_2014 je bil kot sladkorni bolnik ambasador nacionalne kampanje za ve\xc4\x8djo ozave\xc5\xa1\xc4\x8denost o sladkorni bolezni Zavoda diabetes._NEWLINE_Od 1979 do 1984 je kot vokalist, na fagotu, akusti\xc4\x8dni kitari, trobenti in tolkalih sodeloval pri glasbeni skupini Srp, s skupino 12. nasprotje je 1985 posnel uvodne songe za tv oddajo Periskop, 1995 pa je posnel plo\xc5\xa1\xc4\x8do s skupino D Hamr's & Gojc."